4. Whistleblowerordningen - justering af retningslinjerne (Åben)
Tidl. politisk behandling BY, 25.06.19, pkt. 95, ØK, 19.01.21, pkt.1 
Forventet sagsgang
ØK, BY
Lovgrundlag
Lov om beskyttelse af whistleblowere 
SAGENS INDHOLD
Byrådet skal i denne sag tage stilling til en justering af retningslinjerne for kommunens 
whistleblowerordning. 
Favrskov Kommune har siden 1. august 2019 haft en whistleblowerordning, hvor medarbejdere og 
samarbejdspartnere med en arbejdsmæssig tilknytning til kommunen har mulighed for anonymt og ikke 
anonymt at indberette, hvis de har viden eller begrundet mistanke om lovovertrædelser og grove 
forsømmelser inden for den kommunale virksomhed.  Etablering af ordningen blev besluttet af Byrådet 25. 
juni 2019.
Whistleblowerudvalget har hidtil bestået af borgerrådgiveren, kommunaldirektøren og næstformanden for 
HMU. Det er whistleblowerudvalget, der modtager og følger op på henvendelserne.   
I forbindelse med etableringen af whistleblowerordningen blev der vedtaget retningslinjer for ordningen, der 
bl.a. beskriver, hvem der kan indberette, hvilke forhold der kan indberettes om, hvordan der indberettes, 
og hvem der modtager og behandler indberetningerne. 
Der var på tidspunktet for retningslinjernes udarbejdelse ingen generel lovgivning på whistleblowerområdet, 
men kommunen skulle også dengang ved sin håndtering af indberetningerne iagttage forskellige 
sagsbehandlingsregler. 
Whistleblowerudvalget lavede i 2021 en evaluering af ordningen, der blev behandlet af Økonomiudvalget 
19. januar 2021. Det fremgår heraf, at der siden ordningens etablering har været to henvendelser til 
whistleblowerordningen, som begge faldt uden for ordningens anvendelsesområde. Der er ikke modtaget 
flere indberetninger siden evalueringen i januar 2021.
24. juni 2021 blev lov om beskyttelse af whistleblowere vedtaget (i det følgende benævnt loven). Loven, 
der implementer det såkaldte EU-whistleblowerdirektiv trådte i kraft 17. december 2021.
Formålet med loven er bl.a. at sikre, at 

alle kommuner (og virksomheder med over 50 ansatte) etablerer en whistleblowerordning

Datatilsynet etablerer en uafhængig og selvstændig ekstern whistleblowerordning

whistleblowere sikres mod repressalier. 
VURDERING
Loven medfører behov for justeringer i retningslinjerne for Favrskov Kommunes whistleblowerordning. 
Sagsnr. EMN-2020-31097
DokID: 2561421
Sagsbehandler jmh
Byråd
22-02-2022 19:00
Idet ordningen er etableret for relativt kort tid siden, og da evalueringen fra 2021 var positiv, foreslår 
Svenning Frederiksen og HR, at kommunens eksisterende ordning alene justeres på de områder, som 
loven kræver. Derudover foreslås det, at der foretages nogle få sproglige præciseringer. 
Der vedlægges udkast til opdaterede retningslinjer, hvor ændringer er markeret med korrektur. 
De foreslåede ændringer i retningslinjerne består i hovedtræk i af, at

der ændres i sammensætningen af whistleblowerudvalget 

der indsættes et punkt med en beskrivelse af whistleblowerens beskyttelse

punktet om, hvem der kan indberettes om, slettes

der sker en opdatering af punket om, hvad der kan indberettes om

Datatilsynets whistleblowerportal beskrives på kommunens hjemmeside.  
Der er vedlagt et notat, som beskriver de foreslåede justeringer mere detaljeret. 
ØKONOMI
Der er ingen yderligere økonomiske konsekvenser.
INDDRAGELSE
Næstformanden for HMU samt borgerrådgiveren, som begge deltager i whistleblowerudvalget, har givet 
input 
til 
opdateringen 
af 
retningslinjerne. 
Favrskov Kommunes HMU vil blive orienteret om ændringen af retningslinjerne for whistleblowerordningen 
på et møde 16. marts 2022. Det vurderes, at det ikke er nødvendigt med en høring af HMU, idet der alene 
er tale om en tilpasning af retningslinjerne til ny lovgivning.
INDSTILLING
Kommunaldirektøren indstiller til Byrådet:
1.
At de opdaterede retningslinjer for whistleblowerordningen godkendes. 
BESLUTNING
Økonomiudvalget, 8. februar 2022:
Fraværende: Ingen
 
Indstilles godkendt. 
Byrådet, 22. februar 2022:
Fraværende: Morten Søndergaard
Godkendt.
Bilag
1.
Retningslinjer for WBO - opdateret januar 2022 (2564642)
2.
Notat om de foreslåede justeringer i retningslinjerne for whistleblowerordningen (2563157)
